เมื่อวานไปฟังผลตรวจ มาครับ และแจ้งว่า คู่หลักๆที่ส่งตรวจไม่มีความผิดปกติ แต่ในใบแจ้งผลมีขึ้นเพิ่มมาตัวนึงครับ คือโครโมโซมที่ 11 มีความเสี่ยงคาบเส้น เลยแนะนำให้เจาะน้ำคล้ำยืนยัน ผมเลยอยากถามคุณครับ ว่าผลแบบนี้ และ โครโมโซมตัวนี้หมายถึงอะไรหรอครับ จะส่งผลอะไรหรอครับ และผลตรวจคาบเส้นคืออะไรหรอครับ ผลแบบนี้คือความผิดปกติแล้วหรือเปล่าครับ หรือ เป้นแค่ข้อสงสัยจากแลปเฉยๆครับ
สวัสดีค่ะ NIFTY หรือ Non-Invasive Fetal TrisomY test คือวิธีการตรวจคัดกรองหาลักษณะความผิดปกติของโครโมโซมทารกในครรภ์มารดา โดยตรวจจากเลือดมารดา ซึ่งมักใช้ตรวจสอบการเกินของโครโมโซมคู่ที่ 21 คู่ที่ 18 และ 13 แต่ก็สามารถตรวจความผิดปกติของโครโมโซมอื่นๆ ได้อีกสำหรับการที่พบโครโมโซมคู่ที่ 11 อาจมีความผิดปกติ (ไม่แน่ใจว่าคำว่า "คาบเส้น" หมายถึงอะไร) แพทย์จึงอาจต้องตรวจยืนยันต่อด้วยวิธีการเจาะน้ำคร่ำค่ะ แนะนำว่าควรรอตรวจให้ได้ผลที่แน่นอนเสียก่อน ว่ามีความผิดปกติหรือไม่ จึงจะทราบว่าจะมีผลต่อทารกอย่างไรค่ะ หากมีความผิดปกติจริง ก็อาจส่งผลทำให้ทารกมีความผิดปกติได้ ซึ่งอาการอาจมีได้หลากหลาย ขึ้นอยู่กับชนิดของความผิดปกติ แต่อาจไม่ได้มีความผิดปกติอะไรก็ได้ อย่าเพิ่งกังวลไปค่ะ